Bæði A landslið Íslands unnu til bronsverðlauna á NOVOTEL CUP 2020 . Ungt kvennalið var sent til keppni þar sem fjölmargir leikmenn voru að stíga sín fyrstu skref í A landsliði en karlaliðið var örlítið reyndara , þó með nokkra sem spiluðu sinn fyrsta A landsleik . Keppni hófst föstudaginn 3. janúar þegar karlalandsliðið spilaði við England . Leikurinn var spennandi en 3 - 1 tap staðreynd . Á laugardag mætti liðið Skotlandi og var hér um að ræða frábæran leik Íslands . Eftir góða byrjun í leiknum með sigurhrinu 25 - 17 náðu skotar að jafna leikinn með sigri 24 - 26 . Æsispennandi lokakafli kom í hrinu þrjú þar sem Ísland hafði betur 25 - 23 . Fjórða hrinan fór í upphækkun þar sem besti leikmaður Íslands í leiknum , Ævarr Freyr Birgisson skoraði lokastigið 34 - 32 og leikurinn unninn 3 - 1 . A landslið karla janúar 2020 Íslenska karlalandsliðið spilaði svo við Luxemborg sunnudaginn 5. janúar sem endaði 3 - 0 fyrir heimamenn . Fór svo að Ísland hafnaði í 3. sæti mótsins sem eru ágæt úrslit . Í liðinu voru reynsluboltar á borð við Hafstein Valdimarsson , Ævarr Freyr og Lúðvík Má Matthíasson . Formaður BLÍ afhenti nýliðum bronsmerki eftir fyrsta A landsleikinn en nýliðar voru Ragnar Már Garðarsson , Kári Hlynsson , Bjarki Sveinsson og Kristófer Björn Ólason Proppé . Frá vinstri er Formaður BLÍ , Grétar Eggertsson , Kári Hlynsson , Ragnar Már Garðsson , Bjarki Sveinsson , Kristófer Björn Ólason Proppé og formaður landsliðsnefndar Stefán Jóhannesson Kvennalandslið Íslands byrjaði mótið á leik gegn Skotlandi . Fyrirliði liðsins , Thelma Dögg Grétarsdóttir spilaði sinn 50 landsleik í þessum leik og fékk afhent silfurmerki BLÍ að honum loknum . Ísland vann leikinn 3 - 1 . Frá vinstri , Stefán Jóhannesson formaður landsliðsnefndar , Thelma Dögg Grétarsdóttir með silfurmerki BLÍ og formaður BLÍ Grétar Eggertsson Leikur Íslands og Englands á laugardeginum var erfiður íslenska liðinu sem náði sér aldrei almennilega á strik . England vann leikinn 3 - 0 en það jákvæða við leik Íslands var að ungir og efnilegir leikmenn fengu sinn séns inná vellinum . Í lokaleiknum vann Luxemborg 3 - 1 . Matthildur Einarsdóttir tók ekki þátt í leiknum vegna meiðsla og var hin unga og efnilega Jóna Margrét Arnarsdóttir uppspilari í byrjunarliði og stóð sig vel . Nýliðar kvennalandsliðsins fengu bronsmerki afhent eftir fyrsta A landsleikinn en þær Jóna Margrét Arnarsdóttir , Sóldís Björt Leifsdóttir Blöndal , Valdís Unnur Einarsdóttir , Daníela Grétarsdóttir og Kristín Fríða Sigurborgardóttir fengu merkið afhent ásamt henni Heiðu Elísabetu Gunnarsdóttir sem átti eftir að fá sitt merki . Stefán Jóhannesson og Grétar Eggertsson sáu um að afhenda merkin . Frá vinstri Grétar Eggertsson formaður BLÍ , Kristín Fríða Sigurborgardóttir , Daníela Grétarsdóttir , Heiða Elísabet Gunnarsdóttir , Valdís Unnur Einarsdóttir , Sóldís Björt Leifsdóttir Blöndal , Jóna Margrét Arnarsdóttir og Stefán Jóhannesson formaður landsliðsnefndar .